[{"text_idx": "#000001", "text": "Gall rhai camau syml helpu pobl hy\u0302n i amddiffyn eu hunain rhag troseddau a sgamiau ar-lein"}, {"text_idx": "#000002", "text": "Gyda mwy o bobl hy\u0302n yn defnyddio cyfrifiaduron, tabledi a ffonau clyfar o ganlyniad i\u2019r pandemig Covid-19, mae\u2019n hollbwysig bod pobl hy\u0302n yn cymryd rhai camau syml er mwyn iddyn nhw allu aros yn ddiogel ar-lein."}, {"text_idx": "#000003", "text": "Dyna neges grw\u0302p gweithredu o sefydliadau sy\u2019n cydweithio i ddiogelu ac amddiffyn pobl hy\u0302n yng Nghymru."}, {"text_idx": "#000004", "text": "Mae llawer o bobl hy\u0302n ledled Cymru wedi bod yn mynd ar-lein yn ddiweddar \u2013 rhai am y tro cyntaf \u2013 i gadw mewn cysylltiad ag anwyliaid a chael gafael ar wybodaeth a gwasanaethau hanfodol yn ystod y cyfyngiadau symud."}, {"text_idx": "#000005", "text": "A gyda rhai camau syml \u2013 camau y dylai pob un ohonom fod yn eu cymryd \u2013 gan gynnwys defnyddio cyfrineiriau cryf a meddalwedd diogelwch, a sicrhau bod apiau a systemau gweithredu yn cael eu diweddaru, gall pobl hy\u0302n fwynhau holl fanteision bod ar-lein ar yr un pryd a\u0302 gwarchod eu hunain rhag risgiau diogelwch posibl."}, {"text_idx": "#000006", "text": "Mae hefyd yn hanfodol bod pobl hy\u0302n yn gwybod sut i adnabod negeseuon e-bost a sgamiau posibl eraill ar-lein i ddiogelu eu hunain rhag troseddwyr rhag dwyn eu harian a\u2019u gwybodaeth bersonol."}, {"text_idx": "#000007", "text": "Mae\u2019r holl wybodaeth ddefnyddiol sydd ei hangen ar bobl hy\u0302n i ddiogelu eu hunain ar gael gan Get Safe Online, sy\u2019n rhoi cyngor ymarferol ar ddiogelu eich hun a\u2019ch dyfeisiau rhag twyll, dwyn hunaniaeth, firysau a llawer o broblemau eraill mae pobl yn dod ar eu traws ar-lein."}, {"text_idx": "#000008", "text": "Mae gwefan Get Safe Online \u2013 \u2013 yn rhoi amrywiaeth eang o ganllawiau a gwybodaeth hawdd eu deall sy\u2019n ymwneud a\u0302 diogelwch ar-lein, yn ogystal ag awgrymiadau a\u2019r wybodaeth ddiweddaraf ddefnyddiol am y sgamiau diweddaraf i gadw llygad amdanyn nhw."}, {"text_idx": "#000010", "text": "\u201cOnd mae\u2019n hanfodol bod pobl hy\u0302n \u2013 fel pob un ohonom \u2013 yn gwneud popeth o fewn ein gallu i ddiogelu ein hunain ar-lein, yn enwedig gan ein bod yn gwybod bod effaith troseddau a sgamiau ar-lein yn gallu bod yn ddinistriol. Mae hyn yn arwain yn aml at golli hyder ac amharodrwydd i ddefnyddio technoleg ddigidol eto."}, {"text_idx": "#000011", "text": "\u201cFelly byddwn yn annog unrhyw berson hy\u0302n, neu aelod o\u2019r teulu neu ffrind a allai fod yn eu cefnogi i fynd ar-lein, i fynd i Get Safe Online i wneud yn siw\u0302r bod ganddyn nhw\u2019r wybodaeth sydd ei hangen arnyn nhw i aros yn ddiogel ar-lein.\u201d"}, {"text_idx": "#000013", "text": "\u201cMae siopa ar-lein a chadw mewn cysylltiad ag anwyliaid ar-lein wedi bod yn amhrisiadwy, ond mae bod yn ymwybodol o\u2019r mathau o broblemau y gallech eu hwynebu gan dwyllwyr ac unigolion sy\u2019n cam-drin yn bwysig er mwyn eich cadw\u2019n ddiogel, ac er gwaethaf llacio\u2019r cyfyngiadau diweddar."}, {"text_idx": "#000014", "text": "\u201cGwnewch yn siw\u0302r eich bod bob amser yn defnyddio cyfrineiriau cryf yn ogystal a\u0302 meddalwedd diogelwch, a gwnewch yn siw\u0302r bod meddalwedd yn cael ei diweddaru. Dyma bethau defnyddiol y gallwch eu gwneud i ddiogelu eich hun ar-lein tra\u2019n parhau i fwynhau ei fanteision.\u201d"}]